En ek het gesien iets soos ’n see van glas, gemeng met vuur. En die oorwinnaars oor die dier en oor sy beeld en oor sy teken, oor die getal van sy naam, het ek by die see van glas sien staan, met siters van God (Openbaring 15:2).
Met die een stel oë sien hy oordeel: Die ongelowiges wat met die oordeel getref word, sien ’n see van vuur. Die Here het deur die see van glas sy straf uitgeoefen oor die goddelose wêreld en dit moedeloos en finaal tot ondergang gebring.
Hierdie verloste mense is onder andere die wat gely het onder die vervolging deur die antichris (13:15-17 en 14:11). Hierdie mense het ’n baie besondere eienskap – hulle het almal voortdurend weerstand gebied teen die duiwel. Die Here openbaar in ’n volledige beskrywing van hoe wyd die duiwel mense aanval:
Hulle moes heers oor sy beeld: hulle moes heers oor afgodsdienste dat dit hulle nie pak en saamsleep nie.
Hulle moes heers oor sy teken. Dit beteken dat hulle hulle nie met hom moes vereenselwig nie. Daar is baie maniere waarop hierdie aanslag kom:
Dit kan selfs ooreenkomste wees waarin jy by jou werk ingedwing word wat tot oneer van God mag wees.
Hierdie verlostes het so suiwer geglo dat hulle oor al hierdie dinge kon heers en nie daardeur ingesluk word nie.
Hiermee beskryf die Here ons pad en die tipe lewe van ons tyd. Ons moet oorwinnend daardeur, want die Here het nie tyd vir mense wat saamlopers en deelnemers is met dinge wat by die duiwel en sy aanhangers tuishoort nie.
Eers word die verhewenheid van die Here geprys. Die majesteit van God is verhewe bo alle magsvertoon van mense en volke en weermagte. Hy het dit bewys deur met die grootste gemak die Egiptenare met strydwaens en perde in die see te verdrink soos lood op die bodem.
In hierdie oordeelsdaad van God kom daar ’n baie naby en persoonlike band tussen Hom en sy volk uit:
Hulle het gesing dat die hoogheid van die Here almal wat teen Hom opstaan, vernietig. Moses het gesing dat die toorngloed van die Here hierdie opstandelinge soos ’n stoppel verteer (v.7).
In Openbaring 15 sien ons die vervulling: die volk staan verlos by God en die deurgang na sy koninkryk toe. Ons sien onsself. Net soos Israel sing ons die lied van Moses – ’n lied van God se oorwinning waarin ons oorwinning toegevou word.
Die Rooi See was in die openbaring (geskiedenis) simbolies dat die bloed van Jesus Christus vir ons ’n deurtog gaan gee wat baie groter en baie heerliker is as die een waar ’n slawevolk deurgetrek het en ’n heersersvolk verdrink is.
Soos wat Mirjam die volk saamgebind het sodat die kerk in sy lof verenig, so moet die kerk vandag ook saamgebind in sy eenheid sing: